**Filosofi, politikk og økonomi** (FPØ) er et tverrfaglig universitetsstudium på bachelornivå som omfatter fag innenfor disiplinene filosofi, politikk og økonomi. Studiet er ment å gi en helhetlig innføring i hvordan et godt samfunn skal organiseres. 

FPØ-graden ble etablert i Storbritannia i 1920. Særlig kjent er PPE-studiet (*Philosophy, politics and economics*) ved University of Oxford. I Norge tilbys studiet ved Universitetet i Oslo og Høgskolen i Innlandet.

Historie
--------

Den første utdanningsinstitusjonen som tilbød lavere gradsutdanninger innen dette studiet var University of Oxford på 1920-tallet. Studiet var da tenkt som et moderne alternativ til «klassiske studier» ("*Literae Humaniores",* studiet av oldtidens sivilisasjoner samt latin, gammelgresk og filosofi*),* som gjerne var studert av de som skulle inn i Britisk statsforvaltning. Studiet ble raskt populært, og har i dag utdannet svært mange kjente personer innenfor britisk offentlighet. Deriblant er flere av Storbritannias tidligere statsministere (eksempelvis David Cameron) og forfatteren Christopher Hitchens.

I ettertiden har studiet blitt etablert ved flere andre britiske universiteter. King's College London var først ute i 1980. Deretter har blant annet University of Warwick, University of Manchester og London School of Economics fulgt etter. Utenfor Storbritannia tilbys studiet ved blant annet Lunds Universitet, Vrije Universiteit Amsterdam og Universitetet i Venezia, samt flere andre institusjoner verden over.

UiT Norges arktiske universitet etablerte, som første universitet i Norge, et eget bachelorstudium i politikk, økonomi og filosofi i 2008. Det ble vedtatt nedlagt av universitetsstyret i november 2016. I 2020 opprettet Universitetet i Oslo et eget bachelorstudium i FPØ. Studiet fikk svært mange søkere per studieplass, og ble umiddelbart blant de samfunnsfaglige studiene i Norge med høyest inngangskrav. Høgskolen i Innlandet tilbyr bachelor i FPØ fra og med høsten 2024. Universitetet i Bergen varslet også i 2020 at de er i gang med å etablere et bachelorstudium i FPØ.

Referanser
----------

1. ↑  «Is PPE a passport to power – or the ultimate blagger's degree?». *the Guardian* **(engelsk)**. 23. september 2013. Besøkt 24. november 2020.
2. ↑  «Oxbridge admission statistics 2020» (PDF).
3. ↑  «Filosofi, politikk og økonomi (bachelor)».
4. ↑  «Bachelor i filosofi, politikk og økonomi».
5. ↑  «Why Study PPE? | Why Study PPE». *www.ppe.ox.ac.uk* **(engelsk)**. University of Oxford. Arkivert fra originalen 22. september 2018. Besøkt 22. september 2018.
6. ↑  «Hitchens, Christopher Eric, (13 April 1949–15 Dec. 2011), author and journalist | WHO'S WHO & WHO WAS WHO» **(engelsk)**. doi:10.1093/ww/9780199540891.001.0001/ww-9780199540884-e-20283;jsessionid=37fb7f7507a0da55a21e37988e7868ef. Besøkt 3. september 2018.
7. ↑  «King's College London - Upcoming Programmes 2015/16». *www.kcl.ac.uk* **(engelsk)**. Arkivert fra originalen 3. september 2018. Besøkt 3. september 2018.
8. ↑  «Kandidatprogram | Filosofiska institutionen, Lunds universitet». *www.fil.lu.se* **(svensk)**. Besøkt 3. september 2018.
9. ↑
10. ↑  Haga, Kristin Tufte (24. april 2020). «Dette er det mest populære UiO-studiet». *Nordre Aker Budstikke* **(norsk)**. Besøkt 15. november 2020.
11. ↑  Hollum, Jantra; Bakken, Jonas Blich (24. juli 2020). «Dette er studiene det er vanskeligst å komme inn på». *www.dn.no*. Besøkt 15. november 2020.
12. ↑  «Bachelor i filosofi, politikk og økonomi». Besøkt 19. februar 2024.
13. ↑  «https://www.inn.no/om-hogskolen/handelshogskolen-innlandet-fakultet-for-okonomi-samfunnsfag/aktuelt-fra-hhs/far-to-nye-studier/».  Ekstern lenke i `|title=` (hjelp)
14. ↑  Olsen, Jan Willie (9. mars 2020). «UiO starter opp prestisjeprogram. Ved UiB ligger samme program på vent». *khrono.no* **(norsk)**. Besøkt 15. november 2020.